Jeg ringede til Telenor som jeg har været kunde hos i mange år, jeg ville helst have sendt en e-mail men jeg kunne ikke finde noget sted på deres side hvor det var muligt, jeg ville høre hvor meget de skulle have for en Iphone 6S UDEN at skifte abonnement. Når man ringer ind til Telenor er det allerede besværligt, man skal først høre på en automatisk stemme inden at man får valgmulighederne, herefter skal man trykke 4-5 gange inden at man kommer på en ventelinje indtil at man får lov til at tale med en sælger,  men jeg kom igennem og fik en sød sælger som oplyste mig om at jeg netop nu kunne få 1.000dkk i rabat UDEN at skifte abonnement hvilket jeg takkede ja til, herefter var forløbet flg.:
 
-Hun ville sende et betalingslink - jeg bad om at blive hængende i røret indtil at jeg havde modtaget det på e-mail, så jeg kunne undgå at skulle igennem deres besværlige og langsommelige telefonsystem igen hvis  ikke e-mailen kom. Vi ventede og der kom intet - derfor stavede jeg min e-mail adresse for hende 2-3 gange bogstav for bogstav  for at sikre mig at hun havde stavet den rigtigt. Der kom dog stadigt ingenting - så vi blev enige om at den nok kom senere.
 
-En halv time senere var der endnu ingen betalingslink kommet, jeg måtte derfor igennem deres besværlige telefonsystem igen, her fik jeg igen en flink sælger der kunne oplyse, at hans kollega desværre havde stavet e-mail adressen forkert på trods af at jeg havde stavet den for hende flere gange -  og at hun forøvrigt også ved en fejl havde sat en ændring af mit abonnement på? - han sagde han havde rettet det hele, og så ville han sende et nyt betalingslink.
 
-Dagen efter ville jeg betale, men det viste sig at han havde GLEMT rabatten?.., jeg måtte atter en gang igennem deres besværlige telefonsystem, og var nu ved at være lidt "knotten" over alt det bøvl, men de ville sende et nyt betalingslink hvor rabatten var blevet tilføjet.
 
-Betalingslinket kom og jeg indtastede mine kortoplysninger, betalingslinket de havde sendt var dog uoverskueligt og besværligt, jeg skulle tage stilling til PBS betalinger mv. selvom jeg jo bare skulle betale for telefonen med et enkelt beløb, intet andet!. Da jeg til sidst trykker gennemfør fejler deres system, og der kommet en besked om at det er muligt at beløbet ER trukket alligevel, og at jeg igen skal kontakte kundeservice!
 
-Nu er jeg for alvor blevet træt af det, jeg har brugt timer på noget der egentligt burde være så simpelt, jeg ringer igen til kundeservice og spørger om beløbet er blebet trukket? - det vil hun lige undersøge og sætter mig på hold i 12min.!!!!!  12min er MEGET lang tid at vente i en telefon. Nu brokker jeg mig og beder om at blive ringet op af en chef efter at have forklaret hvad jeg har været igennem, det kan hun ikke forstå, da det jo er menneskeligt at lave en fejl,,, - hvilket jeg er helt enig i, men her taler vi ikke kun om  ÉN fejl - så jeg insisterede på at tale med en chef, hun havde mit telefon nr. og fik et ekstra telefon nr. så jeg var sikker på at chefen havde mulighed for at ringe tilbage- jeg blev ALDRIG ringet op!!.
 
-Efter noget søgen lykkedes det mig at finde en e-mail adresse til Telenor erhverv - hvor jeg bad om at blive ringet op - det er sket ikke aldrig!.

-Jeg fandt så endeligt en e-mail adresse til deres reklamations-afdeling, det tog flere dage så fik jeg en henvendelse om at de skulle bruge mit telefonnr.?? selvom det tydeligt stod i emnefeltet på e-mailen jeg havde sendt til dem, de fik det så endnu engang! – hele den efterfølgende korrespondance viste tydeligt at de ikke havde brugt ret meget tid på at sætte sig ind i sagen, og resultatet blev, at de  ikke ville holde det tilbud de have givet (og som de for øvrigt anerkendte at have afgivet, og som tidligere blev bekræftet af 2 af deres sælgere)– men derimod rabat på mit konto som et plaster på såret, men det får jeg jo ikke nogen ny telefon af…
Jeg blev nægtet at få udleveret en e-mail adresse til en ledende medarbejder, men fik i stedet oplyst en fysisk adresse til Telenors egen ”uvildige” klagenævn, som jeg kunne sende et fysisk brev til – igen INGEN e-mailadresse.
 
Jeg har fuld forståelse for at fejl kan ske, men hos Telenor stopper de bare ikke! det er åbenbart helt umuligt at købe en telefon hos dem online!! 
jeg vil dog retfærdigvis nævne, at jeg har været rigtigt godt tilfreds med servicen i deres fysiske butik. Jeg har været kunde hos Telenor i langt over 8 år – men har nu har jeg ikke andet valg end at tage imod rabatten på min konto – og se mig om efter en seriøs udbyder så snart den er opbrugt.
 
Mvh. Martin